钦定古今图书集成/明伦汇编/官常典/第766卷 > 虞汜
## 钦定古今图书集成/明伦汇编/官常典/第766卷 > 虞汜

按《会稽典录》，汜字世洪，生南海。年十六，父卒，还乡里。
孙𬘭废幼主，迎立琅琊王休。休未至，𬘭欲入宫，图为
不轨，召百官会议，皆惶怖失色，徒唯唯而已。汜对曰：
“明公为国伊周，处将相之位，擅废立之威势，上安宗
庙，下惠百姓，大小踊跃，自以伊、霍复见。今迎王未至，
而欲入宫如是，群下摇荡，众听疑惑，非所以永终忠
孝，扬名后世也。”𬘭不怿，竟立休。休初即位，汜与贺邵、
王蕃、薛莹俱为散骑中常侍。以讨扶严功，拜交州刺
史、冠军将军、馀姚侯，寻卒。